તાજમહેલને પ્રદુષણ પરેશાન કરી રહ્યું છે તે બાબતે સુપ્રીમ કોર્ટ નારાજ છે. તાજમહેલની આસપાસના વિસ્તારમાં બિલાડીના ટોપની માફક ફૂટી નીકળેલી ફેક્ટરીઓમાં આવતો ધુમાડો અને તેમાંથી નીકળતું પાણી તાજની બાજુમાંથી પસાર થતી યમુના નદીને ગંદી કરી રહ્યાં છે. તાજમહેલના આરસને પ્રદુષણ ખરાબ ન કરી નાંખે તે માટે સરકાર દ્વારા કોઈ પગલાં ભરવામાં આવતાં નથી તે હકીકત છે. સરકારે આ માટે જોકે, તાજ ટ્રેપેઝિયમ ઝોન (TTZ)બનાવ્યો છે અને ચાર મહિનામાં કેવાં પગલાં ભરવામાં આવ્યાં છે તેનો રિપોર્ટ આપવાની ખાતરી પણ આપી છે. TTZ આગ્રા, ફિરોઝાબાદ, મથુરા, હાથરસ અને ઈટાહ જિલ્લાના ૧૦,૪૦૦ ચોરસ કિલોમીટર જેટલા વિસ્તારને આવરી લે છે. સુપ્રીમ કોર્ટ હવે TTZના ચેરમેનને નોટિસ જારી કરીને જવાબ આપવા માટે કહ્યું છે.